kardosdrur/scandi-wiki huggingface dataset:
Henrieta Nagyová

Henrieta Nagyova (født 15. december 1978 i Nové Zámky) er en kvindelig tennisspiller fra Slovakiet, der har stoppet karrieren. Henrieta Nagyova startede sin karriere i 1994 og stoppede i 2006. 

21. september 2001 opnåede Henrieta Nagyova sin højeste WTA single rangering på verdensranglisten som nummer 21.

Eksterne henvisninger 

Tennisspillere fra Slovakiet
Brunnby

Brunnby eller det oprindelige navn på dansk Brøndby er et gammel sogn og kommune i Skåne på halvøen Kullen. Brøndby forsamling bruger den dag i dag et dansk middelaldersegl, hvor der står "Brøndbye Kiercke".

Berømt er den såkaldte Brøndbyvisen fra 1700'erne, om hvordan stednavnene i Skåne og Sjælland fik deres navne. Ifølge en gammel skånsk-dansk legende, fandtes der en gammel konge, som havde tre børn: Tora, Arild og Gille, som blev myrdet af deres onde stedmoderdronning på søen. På tre forskellige strande ved Øresund, hvor ligene flød i land, fik stederne deres navn: Torekov på Bjerg (Bjäre)-halvøen (Bjäre herred), Arild på Kullen og Gilleleje på Sjælland.

Ifølge den gamle danske folkevise på østdansk (skånsk), optegnet af præsten Simon Peter Sundius i år 1754, var det imidlertid i stedet en fru Ingrid, som blev gift med en dansk stormand David, som lod sine små børn myrde.

I andre versioner af legenden, hedder Inger i stedet Helene eller Ellen, og boede i byen Stubbarp (før Roskildefreden: Stubberup) uden for Arild på Kullen. 
Det var hende, som gav navn til Sankt Helene Kilde i Tisvildeleje i Nordsjælland. Der er et berømt maleri forestillende Helene, som græder over hendes døde børn med det skånske Kullen i baggrunden. 

Men i virkeligheden var stederne ved Sundet gamle hedenske kultpladser med hellige kilder, hvor man lod bygge kapel, for at gøre overgangen til kristendommen lettere i Danmark.

I 1677 under den Skånske Krig blev Kullen og Brøndby ramt af den svenske rigsråd Johan Gyllenstiernas edsaflæggelsesfærd gennem Skåneland. Den svenske konge truede befolkningen med "gruvliga repressalier." I en af de kongelige plakater blev det bl.a. bestemt, at hvis en svensker i kongens eller rigets tjeneste blev dræbt, skulle sognet, hvor det skete, bøde 1000 rigsdaler for hver dræbt, og desuden skulle hver tiende mand i sognet hænges. Til sidst blev dette skærpet til, at hver tredje voksen mand skulle hænges. I et sogn på 600 mænd skulle i givet fald da 200 henrettes! Hvem der skulle lide døden, blev afgjort ved lodtrækning.

Et tragikomisk indslag på Gyllenstiernas edsaflæggelsefærd er et åbent brev, som Gyllenstierna lod sende rundt til almuen. Brevet blev indledt med et krav om total underkastelse, om at man skulle stille sig til den svenske armés disposition og aflevere sine våben, og sluttede med: "Men skulle nogen driste sig til at gå mig imod og vise sig modstræbende, vil disse bønder blive fuldstændig udryddet og fordærvede med ild og brand af det svenske militær." Det komiske ligger i underskriften: "Eder samptelige til all vänskap benägen (gunstige, velvillige) Johannes Gyldenstierna."

Eksterne henvisninger 
 Brøndbyvisen i "Svenska fornsånger"
 Johan Gyllenstiernas edlæggelsesfærd 
 Brøndby Kirke 

Skånes geografi
Tatarstrædet

Tatarstrædet (russisk: Татарский пролив – Tatarskij proliv, kinesisk: 韃靼海峽, japansk: 間宮海峡 – Mamiyastrædet) er et stræde i Stillehavet som skiller den russiske ø Sakhalin fra det asiatiske fastland, og knytter det Okhotske Hav i nord med det Japanske Hav i syd. Det er 900 km langt, 4-20 m dybt, og 7,3 km bredt på det smalleste.

På russiske kort kaldes den smalleste del af Tatarstrædet Nevelskojstrædet (russisk: Пролив Невельского), til minde om kaptajn Gennadij Nevelskoj som opdagede at Tatarstredet var et stræde og ikke en bugt, som det tidligere var antaget.

Navnet Tatar er efter tatarene, et gammelt navn for forskellige folkeslag i de indre og nordlige dele af Asien. I dette tilfælde henviser det til folkeslagene i Manchuriet, som historisk blev kaldt East Tartary i engelske kilder.

Floden Amur løber ud i den nordvestlige del af strædet.
En jernbanefærge går over strædet, mellem havnene Vanino på fastlandet og Kholmsk på Sakhalin.

Farvande i Rusland
Sakhalin oblast
Peter Ascanius

Peter Ascanius (født 24. maj 1723 på Nordmøre, død 4. juni 1803 i København) var en norsk-dansk naturforsker.

Ascanius, der var elev af Linné, var fra 1759 professor i zoologi og mineralogi ved det økonomisk-naturhistoriske amfitheater på Charlottenborg. Hans navn er knyttet til det naturhistoriske billedværk Icones rerum naturalium, af hvilket han 1767-77 udgav 4 hæfter; et 5., afsluttende, udkom først 1805, besørget af Jens Rathke. 1776-88 var Ascanius assessor i overbergamtet på Kongsberg og berghauptmand i det nordenfjeldske Norge, hvorefter han levede resten af sit liv i København.

Kilder

Eksterne henvisninger 
 
 Ascanius, Peder i Dansk Biografisk Haandleksikon

Zoologer fra Norge
Mineraloger fra Danmark
Iktyologer
Danskere i 1700-tallet
Bjergværksfolk fra Norge
Nordmænd i 1700-tallet
Museumsfolk fra Danmark
Personer i oplysningstiden
Zoologer fra Danmark
Medlemmer af Royal Society
Benton (Louisiana)

Benton  er en amerikansk by og administrativt centrum i det amerikanske county Bossier Parish i staten Louisiana. I 2010 havde byen et indbyggertal på 1.948.

Eksterne links 

Byer i Louisiana
Bossier Parish

Bossier Parish er et county i den amerikanske delstat Louisiana. Området ligger i den nordvestlige del af delstaten. Amtet grænser mod Webster Parish i øst, Bienville Parish i sydøst, Red River Parish i syd, Caddo Parish i vest og mod delstaten Arkansas i nord.

Bossier Parish’s totale areal er 2 245 km², hvoraf 72 km² er vand. I året 2000 havde amtet 98 310 indbyggere. Amtet administreres fra Benton, mens Bossier City er amtets største by.

Byer 
 Benton
 Bossier City
 Eastwood
 Haughton
 Plain Dealing
 Red Chute

Parishes i Louisiana
La Hire

La Hire henviser til blandt andre:

 Étienne de Vignolles
 Philippe de La Hire
Étienne de Vignolles

Étienne de Vignolles, kaldet La Hire, (født omtrent 1390, død 11. januar 1443) var en fransk hærfører.

I 1418 trådte han i tjeneste hos Dauphinen, den senere Karl 7. af Frankrig, og han blev snart en af dennes mest betroede mænd og dygtigste, og pålideligste medhjælpere. I de følgende års kampe tog han ivrig del; da Jeanne d'Arc fremtrådte, var han en af de første, der talte hendes sag, han kæmpede sammen med hende i de flg. to år og stillede sig stadig på hendes side. Også siden deltog han med dygtighed i kampen mod englænderne indtil sin død.

Militærfolk fra Frankrig
Philippe de La Hire

Philippe de La Hire (eller Lahire eller Phillipe de La Hire) (18. marts 1640 — 21. april 1718), var en fransk matematiker og astronom. Ifølge Bernard le Bovier de Fontenelle, var han en "akademi i sig selv."

de La Hire beskæftigede sig først med de skønne Kunster, men droges snart gennem Desargues’ Arbejder
over til Matematikken. Han deltog i den af Picard og Rømer planlagte Gradmaaling i
Frankrig (se Gradmaaling), der efter Picard’s Død var blevet overdraget Domenico
Cassini og fuldførtes 1683—1720; 1678 blev han Medlem af Videnskabernes Akademi og 1682
Prof. ved Collège de France. L. hørte til de tidlige Forløbere for 19. Aarh.’s syntetiske
Geometri, mellem hvilke Pascal og Desargues var de betydeligste; ham skyldes saaledes simple
Beviser for Hovedsætningerne om Pol og Polar m. H. t. et Keglesnit. Foruden Hovedværket
Sectiones conicæ (1685) har han offentliggjort fl. Skr, deriblandt nogle af astron. Indhold, og
givet talrige Meddelelser i Akademiets Memoirer.

Kilder 

 

Matematikere fra Frankrig
Astronomer fra Frankrig
Medlemmer af Académie des sciences
Stuart Gomez

Stuart Gomez (født 15. november 1982 i Sydney) er en australsk badmintonspiller. Han har ingen større internationale mesterskabs titler, men kvalificerede sig til VM i 2007 hvor han tabte i første runde. Gomez blev udtaget til repræsentere Australien under Sommer-OL 2008, hvor han røg ud i første runde efter at have tabt mod franskmanden Erwin Kehlhoffner.

Eksterne henvisninger 
  

Badmintonspillere fra Australien
Personer fra Sydney
Saltplante

En halofyt eller saltplante er en plante som vokser mens den er udsat for saltholdighed i rodområdet eller ved saltsprøjt, som f.eks. i salte halvørkner, mangrove sumpe, marsk og havkyster. Et eksempel på en saltplante er Almindelig Tagrør. Det er kun få planter, som er halofytter – måske kun 2% of alle plantearter. De fleste plantearter er "glykofytter", og beskadiges let af saltholdighed.

En kvantitativ mål af saltholdighedstolerance er "totalt opløst tørstof" i kunstvandingsvand som en plante kan tåle. Havvand indeholder typisk 40 gram per liter (g/l) tørstofssalte (mest natriumklorid og kaliumklorid). Bønner og risplanter kan tåle omkring 1-3 g/l og henregnes under glykofytter (hvilket de fleste afgrødeplanter er). I den anden ende af salttolerancer er der Salicornia bigelovii vokser godt ved 70 g/l tørstofssalte, og er en lovende afgrøde saltplante.
Planter såsom Almindelig Byg og den ægte daddelpalme (Phoenix dactylifera) kan tåle omkring 5 g/l og kan betragtes som marginale saltplanter.

Saltplanter til biobrændstof 

Nogle saltplanter bliver testet til "3. generations" biobrændstof forløbere.

Saltplanter såsom Salicornia bigelovii kan vokse i barske miljøer og kan typisk ikke resursekonkurrere med afgrødeplanter, hvilket gør dem til lovende biodiesel-kilder
 eller bioætanol.

Kilder/referencer 

 

he:מורפולוגיה של הצמח - מונחים#צורות חיים ושלבי חיים של צמחים
Andrew Smith (badmintonspiller)

Andrew Smith (født 3. juni 1984 i Portsmouth) er en engelsk badmintonspiller. Han har ingen større internationale mesterskabs titler, men kvalificerede sig til VM i 2006, hvor han tabte i anden runde mod Sony Dwi Kuncoro fra Indonesien. Smith var udtaget til at repræsentere Storbritannien under Sommer-OL 2008, hvor han røg ud i anden runde mod Marc Zwiebler fra Tyskland. Han er rangeret som den bedste badmintonspiller i Storbritannien.
 

Badmintonspillere fra England
Mikaela Engell

Mikaela Engell (dansk, født 4. oktober 1956), Cand.mag i dansk og eskimologi fra Københavns Universitet 1983, og fra 1. april 2011 til 30. april 2022 rigsombudsmand i Grønland. 

Mikaela Engell har tidligere været kontorchef i Udenrigsdirektoratet, Grønlands Hjemmestyre. Fra 2001 til 2005, Udenrigsdirektør samme sted, dog som konstitueret frem til 2003. Fra 2005 til 2011 har Mikaela Engell været chefkonsulent for Udenrigsministeriet i grønlandske og arktiske spørgsmål.

Kilder 

 Statsministeriet: Rigsombudsmanden i Grønland Hentet 7. april 2013

Embedsmænd i Grønland
Personer i Kraks Blå Bog
Andrew Dabeka

Andrew Daboka (født 25. oktober 1978 i Ottawa) er en canadisk badmintonspiller. Han har ingen større internationale mesterskabs titler, men kvalificerede sig til VM i 2007 hvor han tabte i anden runde mod Park Sung-hwan fra Sydkorea. Daboka blev udtaget til at repræsentere Canada under Sommer-OL 2008, hvor han røg ud i første runde mod den samme modstander. Han har nationale titler i badminton fra perioden 1999-2006.

Badmintonspillere fra Canada
Raul Must

Raul Must (født 9. november 1987 i Haapsalu) er en estisk badmintonspiller. I 2007 kvalificerede han sig til VM, men blev slået ud allerede i første omgang med 21-12, 21-11 mod Björn Joppien. Han deltog også i Sommer-OL 2008 i Beijing hvor han røg ud i første runde mod Przemysław Wacha fra Polen.

Eksterne henvisninger 
 

Badmintonspillere fra Estland
Badmintonspillere ved sommer-OL 2008
Badmintonspillere ved sommer-OL 2012
Badmintonspillere ved sommer-OL 2016
Badmintonspillere ved sommer-OL 2020
Ville Lång

Ville Lång (født 14. februar 1985) er en finsk badmintonspiller. Han har ingen større internationale mesterskabs titler, men har en bronzemedalje fra Junior-VM i 2003. Lång var udtaget til at repræsentere Finland under Sommer-OL 2008, hvor han blev slået ud i første runde af Sony Dwi Kuncoro fra Indonesien. 

Ville flyttede i sæsonen 14/15 til Vendsyssel Elite Badminton(VEB). Hvor han udover at spille individuelle turneringer, spiller for Vendsyssels 1. hold.

Deltagelser i turneringer 

Olympic Games, London - 2012

Olympic Games, Beijing - 2008

Finnish Champion - 2005, 2006, 2007, 2008, 2009, 2010, 2011, 2012, 2013, 2014

Scottish Open Grand Prix - 2014

European Championships - 2014(Bronze)

Swedish Open - 2014

Estonia Open - 2009, 2012

Norway Open - 2011

Hungary Open - 2010

Turkey Open - 2010

Norway Open - 2008

White Nights, Saint Petersburg - 2008

Romania Open - 2008

Croatia Open - 2008

Scotland Open - 2006

Toulouse Open - 2006

Junior European Championships - 2003(Bronze)

Danish Junior Cup - 2002

Eksterne henvisninger 
  

Badmintonspillere fra Finland
Bromsgrove

Bromsgrove er en engelsk by i det nordøstlige Worcestershire og tillhører regionen West Midlands. Byen har 30.184 indbyggere (2005) og er en klassisk, engelsk soveby, hvor mange af indbyggerne arbejder i de nærliggende byer Birmingham, Redditch og Worcester.

Eksterne henvisninger 

Byer i England
Worcestershire
Ng Wei

Ng Wei (吳蔚, født 14. juli 1981 i Jiangsu, Kina) er en hongkongkinesisk badmintonspiller. 

I 2004 kvalificerede han sig til Asienmesterskabet i badminton hvor han fik en bronzemedalje. 

Han har deltaget i tre sommer-OL, i Sydney i 2000, i Athen i 2004 hvor han kom til 32-delsfinalen og i Beijing i 2008 hvor han kom til runde to og blev slået ud af den kinesiske olympiske mester Lin Dan.

Eksterne henvisninger 

Badmintonspillere fra Kina
Personer fra Hongkong
Badmintonspillere ved sommer-OL 2000
Badmintonspillere ved sommer-OL 2004
Badmintonspillere ved sommer-OL 2008
Deltagere for Hong Kong ved sommer-OL 2000
Deltagere for Hong Kong ved sommer-OL 2004
Deltagere for Hong Kong ved sommer-OL 2008
Sportscenter Herning

Sportscenter Herning er et idrætsanlæg i Herning, hvor man blandt andet kan spille badminton, boksning og squash. Anlægget kan dog også bruges til møder og kurser. Hallen fungerer også nogen gange som hjemmebane for håndboldklubben HC Midtjylland.

Eksterne henvisninger
 Sportscenter Hernings hjemmeside

Idrætsanlæg i Danmark
Sport i Herning
Bygninger, konstruktioner og anlæg i Herning
Erwin Kehlhoffner

Erwin Kehlhoffner (født 6. december 1983 i Strasbourg) er en fransk badmintonspiller. Han har ingen større internationale mesterskabs titler, men kvalificerede sig til VM i 2007 var han tabte i første runde. Kehlhoffner var udtaget til at repræsentere Frankrig under Sommer-OL 2008, hvor han kom til tredje runde. Her tabte han mod Chen Jin fra Kina, som tog bronzemedaljen.

Eksterne henvisninger 
  

Badmintonspillere fra Frankrig
Alan Budikusuma

Alexander Alan Budikusuma (født 29. marts 1968 i Surabaya), indonesisk badmintonspiller som deltog i de olympiske lege 1992 i Barcelona og 1996 i Atlanta.
 
Budikusuma blev olympiske mester i badminton under Sommer-OL 1992 i Barcelona. Han vandt singleturneringen i badminton foran sin landsmand Ardy Wiranata og semifinalisterne som begge tabte og fik bronzemdaljer Thomas Stuer-Lauridsen fra Danmark og Hermawan Susanto fra Indonesien.

Eksterne henvisninger 
 

Badmintonspillere fra Indonesien
Personer fra Surabaya
Fotovoltaik

Fotovoltaik er omdannelsen af lys til elektrisk energi. Det sker ved den fotovoltaiske effekt via halvledere. Typiske materialer, der bruges til fotovoltaik, er monokrystallinsk silicium, polykrystallinsk silicium, amorf silicium, cadmiumtellurid og kobber indium selenid. Denne teknik benyttes gennem solceller også kaldet fotovoltaiske celler. 

På grund af stor efterspørgsel efter vedvarende energi har forskningen og etableringen af solcelleanlæg gennem de senere år været i stor vækst.

Fotovoltaisk produktion er øget med i gennemsnit 48% hvert år siden 2002, hvilket gør det til den hurtigst voksende energiteknologi i verden.

Fotovoltaiske effekt

Den fotovoltaiske effekt er skabelsen af elektrisk spænding i et materiale der udsættes for fotoner (elektromagnetisk stråling; fx lys). Den fotovoltaiske effekts frigivne elektroner flyttes mellem forskellige bindinger (for eksempel fra valens til konduktions-bindinger) indenfor det samme materiale, dermed opbygges en spænding mellem to elektroder.

Solcelle 

I de fleste fotovoltaiske enheder er bestrålingskilden sollys og derfor kendes disse som solceller. I tilfældet med en pn-overgang solcelle, der skaber belysning af materialet en elektrisk jævnspænding.

Anti-solcelle 

Det er et faktum, at en pn-overgang med det rette båndgab, kan anvendes til at lave elektrisk energi af en temperaturforskel.

Der er i flere artikler blevet fremsat den hypotese, at man kan lave fotovoltaik celler, som kan virke om natten - og om dagen hvis beskyttet mod sollys. Sådanne fotovoltaik celler kaldes en anti-solcelle (engelsk anti-solar cell), termisk udstrålings fotovoltaik celle (engelsk thermoradiative cell). Både om natten og dagen skal himlen være mere (helst) eller mindre skyfri, så termisk infrarød stråling i bølgelængdeintervallet 8-13 um frit kan stråle gennem atmosfæren og ud i det lufttomme verdensrum. Ideelt vil en anti-solcelle kunne levere 54 W/m^2 og under typiske himmelforhold 10 W/m^2. Da anti-solcellen køles ned på den himmelvendte side, skal der løbende tilføres varme på siden, der vender ned mod jorden, fx fra vinden, søvand, havvand, jorden - eller på anden vis.

Der er fundet flere materialer, som kan udstråle infrarød stråling i bølgelængdeintervallet 8-13 um. Sådanne materialer kan også anvendes til at køle objekter både dag og nat - fx huse og huses tage, mure mellem 5°C-12°C (resultat 2014-2021) i forhold til omgivelsestemperaturen, når der er klar himmel.

I maj 2022 blev der offentliggjort en artikel i ACS Photonics som viser, at man kan lave anti-solceller som virker om natten. De måler effekten som tre almindellige industrielt producerede MIR-fotodioder afgiver ved en temperaturforskel på 12,5°C. Her kan den bedste MIR-fotodiode lave 2,26mW/m^2, og den udsender fotoner med en centertop på 4,7um.

Se også
Solcelleanlæg
Solenergi

Referencer

 
Optoelektronik
Filipstad

Filipstad er et byområde med 6.177 indbyggere i det østlige Värmland og er administrativt centrum i Filipstads kommune i Värmlands län, Sverige. Byen ligger i et dalstrøg mellem søerne Lersjön og Daglösen, og mellem disse løber Skillerälven, som slynger sig gennem centrum af Filipstad.

Filipstad fik sine stadsrettigheder den 6. april 1611 og er efter Karlstad og Kristinehamn Värmlands tredjeældste by. Byen er opkaldt efter Karl Filip, som var Karl 9. af Sveriges søn og bror til Gustav 2. Adolf af Sverige. Lige siden 1300-tallet har her været tradition for jern- og minearbejde, hvilket er årsagen til, at området befolkedes. I området fandtes store naturrigdomme, og da mineindustrien fik et opsving i 1700-tallet, begyndte Filipstad at vokse. I 1694 mistedes stadsprivilegierne efter en brand, og man fik dem først igen i 1835. Efter det voksede byen i rask tempo blandt andet på grund af, at flere virksomheder og institutioner kom til byen. Filipstads Bergsskola, som findes den dag i dag, er en af dem.

Byens dominerende virksomhed er knækbrødsfabrikken Wasa, som begyndte som bageri i 1904.

Kildehenvisninger
Johan Peter Colding

Johan Peter Colding (24. juni 1773 i København – 11. januar 1858) er den første dansker, der flyver i ballon over Danmark. Han stiger op på en prøveflyvning fra Blegdammen den 23. april 1811 og foretager en egentlig flyvning senere samme år fra eksercerpladsen foran Rosenborg Slot.  

Johan Peter Colding fik tilladelse af kong Fredrik VI til at sende ballonpost over Storebælt, som blev afskåret af den britiske flåde. Den første ballonpost godkendt af myndighederne blev oprettet i juni 1808 i Danmark. Den engelske flåde havde blokeret Storebælt og dermed også postforbindelserne mellem København og store dele af Danmark. Johan Coldings opdrag blev at arrangere posttransport med ballon mellem Fyn og Sjælland. Forsøgene var imidlertid ikke særlig vellykkede og ophørte snart..

Hans forældre var bud i Tyske Kancelli Christian Frederik Colding og Henriette Marie Holm. Han blev privat dimitteret til Københavns Universitet 1792 tog i følgende år filosofikum, var privatlærer og "aërostatiker". Han gav 1807 en aërostatisk forestiling, anstillede i året 1803 ved Storebælt og 1809 ved Øresund efter kongelig befaling aërostatiske ekspeditioner og benådedes sidstnævnte år med Dannebrogsmændenes Hæderstegn. 1811 blev han Danmarks første aëronaut da han i 1811, 1812 og 1814 opsteg fire gange med en montgolfière fra København og Flensborg. Han rejste derpå 2 år udenlands og var efter sin tilbagekomst lærer i tysk, matematik og skønskrivning i København.

Han døde i 1858.

Kilder 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814, bind 1, Forlagsforeningens Forlag 1843, s. 305-306. Online hos Google Books
 Vilhelm Richter, 100 Aars Dødsfald i Danmark (1791-1890), 1907. Hos LBL's Bladfond

Eksterne henvisninger 
 Kæmpeballoner svæver over København – dr.dk/Nyheder/Indland
 Københavns Biblioteker | Alt hvad du kan tænke dig

Personer fra København
Danskere i 1800-tallet
Dannebrogsmænd
Kirenga

Kirenga (russisk: Киренга) er en flod i Irkutsk oblast i Rusland. Den er en biflod fra højre til Lena, og er 746 km lang, med et afvandingsområde på 46.600 km². Den har sit udspring i Bajkalbjergene 6 km vest for Bajkalsøen, og kun 20-30 km nord for Lenas udspring. Kirenga er islagt fra begyndelsen af november til slutningen af april. De vigtigste bifloder er Ulkan, Minja og Khanda. Byen Kirensk ligger ved flodens munding.

Bifloder til Lena
Floder i Irkutsk oblast
Kolka

Kolka (livisk: Kūolka) er en landsby i Kolkas pagasts på det yderste af Domesnæs i Letland. Her bor nogle af de sidste liver i Letland, hvis liviske sprog er i farezonen for at uddø. Kolka har det største antal liver boende i det historiske område kaldet liviske kyst. I 1995 boede 53 ud af samlet 186 lettiske liver i Kolka.

Se også 
Liver

Eksterne henvisninger 
 Livernes hjemmeside  
 Kolka

Kildehenvisninger 

Byer i Letland
Bajkalbjergene

Bajkalbjergene (russisk Байкальский хребет, Bajkalskij khrebet) er en bjergkæde som stiger brat op fra nordvestsiden af Bajkalsøen i det sydlige Sibirien i Rusland. Den Midtsibiriske højslette grænser mod syd til den østlige del af Sajanbjergene og Bajkalbjergene.

Floden Lena har sit udspring i Bajkalbjergene. Bjergene omkring Bajkalsøen er skovklædte med graner, asp, dun-birk, sibirsk lærk, sibirsk ædelgran og fyr .

Den højeste top er Tjerskij (2.572 moh), opkaldt efter den polske opdagelsesrejsende Jan Czerski.

Eksterne kilder og henvisninger 

 Burjatia på www.traveleastrussia.com 
 Billeder på www.magicbaikal.ru 

Bjerge i Rusland
Sibirien
Bjergkæder i Asien